cyanic-selkie/wikianc huggingface dataset:
জয়ন্ত
বাঁশ অভিশাপ
বায়ুপুরাণ গল্প বর্ণনা করে যেখানে জয়ন্তকে অভিশাপ দেওয়া হয় এবং বাঁশে পরিণত করা হয়। এই গল্পটি দেবদাসী বিদ্যার প্রেক্ষাপটেও বলা হয়েছে, কিছু ভিন্নতা সহ। একবার, ঋষি অগস্ত্য ইন্দ্রের দরবারে এসেছিলেন, এবং অপ্সরা ঊর্বশীর নৃত্য পরিবেশনের আয়োজন করে ইন্দ্র তাকে স্বাগত জানান। অভিনয়ে, ঊর্বশী ও জয়ন্ত একে অপরের চোখের দিকে ভালবেসে তাকাল। বিভ্রান্ত ঊর্বশী বীট মিস করে, এবং নাচ ছটফট করে। উত্তেজিত অগস্ত্য ঊর্বশীকে দেবদাসী হয়ে পৃথিবীতে জন্ম নেওয়ার জন্য এবং জয়ন্তকে বিন্ধ্য পর্বতে বাঁশঝাড় হওয়ার জন্য অভিশাপ দিয়েছিলেন। দুজনে শ্রদ্ধায় মাথা নত করে, এবং করুণার জন্য প্রার্থনা করেছিল। ঋষি বলেছিলেন যে অভিশাপ শেষ হবে যখন ঊর্বশীকে তার নৃত্যের আত্মপ্রকাশ (আরঙ্গেত্রম) এর সাথে তালাইকোল (বাঁশের কর্মচারী, জয়ন্ত) উপস্থাপন করা হবে। নিয়ম অনুসারে, প্রেমিকরা অভিশাপ থেকে মুক্তি পেয়ে স্বর্গে ফিরে আসেন, যেখানে ঊর্বশী বাঁশের লাঠি হিসাবে জয়ন্তের সাথে একত্রিত হন।
পান্থপাদপ
পান্থপাদপ (traveller's tree বা traveller's palm), (দ্বিপদ নাম: Ravenala madagascariensis) হচ্ছে একটি মাদাগাস্কার বা মালিগাছি উদ্ভিদ প্রজাতি। এরা রাভেনালা গণের একমাত্র প্রজাতি। বাংলা ভাষায় 'পান্থ' মানে পথিক, আর 'পাদপ' শব্দের অর্থ গাছ। অর্থাৎ এদের বাংলা নামের অর্থ পথিকের গাছ।
বিবরণ
এদের দেখতে কলাগাছের মতো, তবে লম্বাটে পাতাগুলো কাণ্ডের মাথায় দু'পাশ থেকে সারিবদ্ধভাবে উঁচানো অবস্থায় থাকে। এমন ব্যতিক্রমী বৈশিষ্ট্যের কারণেই এই গাছকে কলাগাছ থেকে আলাদা করা যায়। শরৎ ও হেমন্ত কালে এদের ফুল ফোটে। উঁচান বড় বড় ডাঁটায় নৌকাকৃতি পত্রপুট, তাতে দ্বিলিংগ ফুল। ফল ৩-কোষী, শক্ত ও স্বয়ংবিদারী। বীজ হয় অনেক। গোড়ার চারা ও বীজ থেকে বংশবৃদ্ধি হয়। অনেকেই বাগানের সৌন্দর্য বর্ধনের জন্য এই গাছ লাগান।
বাসকা, অণ্ডাল
বাসকা (Baska) ভারতের পশ্চিমবঙ্গ রাজ্যের পশ্চিম বর্ধমান জেলার অণ্ডাল সমষ্টি উন্নয়ন ব্লকের একটি শহর।
জনসংখ্যার উপাত্ত
ভারতের ২০১১ সালের আদমশুমারি অনুসারে বাসকা শহরের জনসংখ্যা হল ৬,৬০৯ জন। এর মধ্যে পুরুষ ৩,৪৬২ জন ৫২% এবং নারী ৩,১৪৭ জন ৪৭%। এই শহরের জনসংখ্যার ৬৬২ জন হল ৬ বছর বা তার কম বয়সী। বাসকাতে সাক্ষরতার হার ৫,১২৯ জন। ৬বছরের ঊর্ধ্বে জনসংখ্যার ৮৬.২৫%।
২০০১ সালের আদমশুমারি অনুসারে, বাসকার জনসংখ্যার ৪,৯৮০ জন। পুরুষ সাক্ষরতার হার ৫৪% এবং নারী সাক্ষরতার হার ৪৬%। বাসকার গড় সাক্ষরতা হার ৭৩%, সারা ভারতের সাক্ষরতার হার ৫৯.৫%, তার চাইতে বাসকার সাক্ষরতার হার বেশি। এই শহরের জনসংখ্যার ৬১% পুরুষ এবং ৩৯% নারী শিক্ষিত। ১০% জনসংখ্যার ৬ বছরের কম বয়সী।
অর্থনৈতিক অবস্থা
এই এলাকাটি হল কয়লাখনির প্রানকেন্দ্র।
শিক্ষা
বাসকায় তিনটি প্রাথমিক, একটি উচ্চ মাধ্যমিক বিদ্যালয় রয়েছে।
সুনানুল কুবরা লিল-বায়হাকি
সুনানুল কুবরা লিল-বায়হাকি, (ٱلسُّنَن ٱلْكُبْرَىٰ لِلْبَيْهَقِيّ), বা আস-সুনানুল কাবির (ٱلسُّنَن ٱلْكَبِير) হল একটি বিশিষ্ট হাদিস গ্রন্থ যা ইমাম আল-বায়হাকি (৩৮৪ হিঃ - ৪৫৮ হিঃ) প্রণয়ন করেন ।
বর্ণনা
হাদিস সংগ্রহের ইতিহাসে এটি সর্বাধিক বৃহৎ সুনান গ্রন্থ, যা মাকতাবা শামিলা অনুসারে প্রায় বাইশ হাজার (২২,০০০) হাদিস ধারণ করে আছে । অনুরূপ (সুনানুল কুবরা) নামের আরও একটি গ্রন্থ ইমাম-নাসাই কর্তৃক প্রায় বারো হাজার হাদিস দ্বারা রচিত ।
এটি হিজরি চতুর্থ শতাব্দীর সর্বশেষ মহান হাদিস মুখস্থকারীদের অন্যতম প্রধান হাদিস সংকলন, এর এমন গুরুত্ব যে, তখন এর মতো কিছু লিখিত হয়নি। এটি ফিকহ সম্পর্কিত মাসআলায় ক্রমানুসারে প্রণীত। লেখক প্রতিটি অধ্যায়ে বর্ণনাকে উপস্থাপন করার জন্য যথেষ্ট প্রচেষ্টা গ্রহণ করেন ।
ব্যাখ্যা গ্রন্থ
যারা এই হাদিস সংকলনটির ওপর ভাষ্য লিখেছেন তাদের মধ্যে অন্যতম হলো :
পণ্ডিতদের অভিমত
এটি হাদিসের অন্যতম বিখ্যাত সংগ্রহ হিসেবে ইমাম আয-যাহাবি তিনটি  গ্রন্থের মধ্যে একে  স্থান দিয়েছেন, যা তাকে সবচেয়ে বেশি মুগ্ধ করেছে ।  (ইবনে হজমের মহল্লা এবং ইবনে আবদ আল বারের তাহমিদ সহ)।
ইমাম নববি আল-তাকরিব-এ বলেছেন যে, এর প্রতি অনুরাগী হওয়া উচিত, কেননা এর মতো আর কোন সংকলন হয়নি। ইমাম জালালুদ্দীন সুয়ুতী  তাদরিবুর রাওয়ির এক বিবৃতিতে উল্লেখিত (নববি-এর) মন্তব্যে একমত পোষণ করেন।
উন্মুক্ত প্রবেশাধিকার সপ্তাহ
thumb|thumbtime=5:44|ওপেন অ্যাক্সেস সপ্তাহ ২০১২-এর একটি বিশেষ [[Piled Higher and Deeper|পিএইচডি কমিক্স।]] thumb|right|[[লিঙ্কন বিশ্ববিদ্যালয়|লিঙ্কন বিশ্ববিদ্যালয়ে ওপেন অ্যাক্সেস সপ্তাহ ২০১০-এর উদ্‌যাপনের উদ্দেশ্যে তৈরিকৃত ওপেন অ্যাক্সেস লোগো] কেক।]]
উন্মুক্ত প্রবেশাধিকার সপ্তাহ বা ওপেন অ্যাক্সেস সপ্তাহ হলো উন্মুক্ত প্রবেশাধিকার, এবং সংশ্লিষ্ট বিষয়ের ওপর মনোযোগ কেন্দ্রীভূত করার লক্ষ্যে একটি বার্ষিক পাণ্ডিত্যপূর্ণ যোগাযোগের ঘটনা বা ইভেন্ট। বিশ্বব্যাপী বিভিন্ন স্থানে অক্টোবরের শেষ সপ্তাহব্যাপী অনলাইন এবং অফলাইন উভয় ক্ষেত্রেই এ-সপ্তাহ পালিত হয়। বিশেষ ধরনের কার্যকলাপের মধ্যে আলোচনা, সেমিনার, সিম্পোজিয়ামের বা ওপেন-এক্সেস ম্যান্ডেট বা উন্মুক্ত প্রবেশাধিকারের অন্যান্য মাইলফলক পরিকল্পনা অন্তর্ভুক্ত। উদাহরণস্বরূপ, রয়েল সোসাইটি ২০১১ সালে উন্মুক্ত প্রবেশাধিকার সপ্তাহে ১৬৬৫ থেকে ১৯৪১ পর্যন্ত তাদের সমস্ত আর্কাইভের ডিজিটাইজড ব্যাকফাইল প্রকাশের সিদ্ধান্ত ঘোষণা করে।
ইতিহাস
thumb|২৫শে অক্টোবর, ২০১১ সালে [[অ্যারিজোনা বিশ্ববিদ্যালয়|অ্যারিজোনা বিশ্ববিদ্যালয়ে অনুষ্ঠিত উদাহরণ-অনুষ্ঠান। ]]
উন্মুক্ত প্রবেশাধিকার সপ্তাহের শিকড় রয়েছে ১৫ই ফেব্রুয়ারি, ২০০৭ সালে স্টুডেন্টস ফর ফ্রি কালচার এবং অ্যালায়ান্স ফর ট্যাক্সপেয়ার অ্যাক্সেস আয়োজিত যুক্তরাষ্ট্রে অনুষ্ঠিত জাতীয় ওপেন অ্যাক্সেস কার্যক্রম দিবস-এর উদ্‌যাপনে।
২০০৮ সালের ১৪ই অক্টোবরকে ওপেন অ্যাক্সেস দিবস হিসেবে নামকরণ করা হয় এবং ধীরে ধীরে এই অনুষ্ঠানটি বৈশ্বিক হয়ে ওঠে। ২০০৯ সালে, অনুষ্ঠানটি সপ্তাহব্যপী বর্ধিত হয়, যা ১৯-২৩ অক্টোবর অনুষ্ঠিত হয়। ২০১০ সালে, এটি ১৮-২৪ অক্টোবর অনুষ্ঠিত হয়। ২০১১ সাল থেকে এটি প্রতি বছর অক্টোবর মাসের শেষ সপ্তাহ জুড়ে অনুষ্ঠিত হয়ে আসছে।
প্রতিপাদ্য
শুরুর দিকে সংগঠনসমূহ তাদের নিজস্ব প্রতিপাদ্য নির্ধারন করতে ওপেন অ্যাক্সেস সপ্তাহে উদ্‌যাপন করতো। ২০১২ সাল থেকে, বিশ্ব ব্যাংকে উদযাপিত এক সঙ্গতিপূর্ণ কিক-অফ ইভেন্ট বা অনুষ্ঠানে একটি 'অফিসিয়াল' প্রতিপাদ্য প্রতিষ্ঠিত হয় যা বিশেষ নজর কাড়ে।
অনুষ্ঠান
উন্মুক্ত প্রবেশাধিকার ডিরেক্টরি "ঘটনাবলী" অংশে উন্মুক্ত প্রবেশাধিকার সপ্তাহ সম্পর্কিত বিভিন্ন রাষ্ট্র ও প্রতিষ্ঠান আয়োজিত বিস্তারিত অনুষ্ঠানসূচী লিপিবদ্ধ করেছে। এছাড়াও উন্মুক্ত প্রবেশাধিকার সপ্তাহের ওয়েবসাইটেও অনুষ্ঠানগুলি সম্পর্কে জানা যেতে পারে। এখানে উন্মুক্ত প্রবেশাধিকার সপ্তাহ ২০১৩-এর প্রায় ১৪০টি অনুষ্ঠান লিপিবদ্ধ রয়েছে।
ড্যান ডেইলি
ড্যানিয়েল জেমস ডেইলি জুনিয়র (Daniel James Dailey Jr.; ১৪ ডিসেম্বর ১৯১৫ - ১৬ অক্টোবর ১৯৭৮) ছিলেন একজন মার্কিন নৃত্যশিল্পী ও অভিনেতা। তিনি টুয়েন্টিয়েথ সেঞ্চুরি ফক্সের কয়েকটি জনপ্রিয় সঙ্গীতধর্মী চলচ্চিত্রে কাজের জন্য সর্বাধিক পরিচিত, তন্মধ্যে উল্লেখযোগ্য হল মাদার ওর টাইটস (১৯৪৭)। তিনি ফক্সের হোয়েন মাই বেবি স্মাইলস অ্যাট মি (১৯৪৮) চলচ্চিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন এবং হোয়েন উইলি কামস মার্চিং হোম (১৯৫০) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তিনি টেলিভিশন সিটকম দ্য গভর্নর অ্যান্ড জে.জে.-এ অভিনয় করে সেরা সঙ্গীতধর্মী বা হাস্যরসাত্মক টিভি ধারাবাহিক অভিনেতা বিভাগে গোল্ডেন গ্লোব পুরস্কার অর্জন করেন এবং তিনি এই বিভাগের প্রথম পুরস্কারপ্রাপ্ত অভিনেতা।
দেশ টিভি
দেশ টিভি হলো বাংলাদেশের একটি উপগ্রহ-ভিত্তিক বাংলা চ্যানেল, যা দেশ টেলিভিশন লিমিটেডের মালিকানাধীন ও কর্ণফুলী গ্রুপের একটি অংশ। এটি পূর্বে একটি মিশ্র বিনোদন ও সংবাদ চ্যানেল ছিল,তবে ২০২২ সালের অক্টোবরে এটি ২৪ ঘন্টা সংবাদভিত্তিক চ্যানেলে পরিণত হয়। চ্যানেলটি ২৬ মার্চ ২০০৯ সালে বাংলাদেশের স্বাধীনতা দিবসে আনুষ্ঠানিক যাত্রা শুরু করে। দেশ টিভির সদর দফতর ঢাকার মালিবাগে অবস্থিত। চ্যানেলটি বঙ্গবন্ধু-১ স্যাটেলাইটের মাধ্যমে সম্প্রচার করা হয়।
ইতিহাস
২৫ জুন ২০১০-এ, আমেরিকান গায়ক মাইকেল জ্যাকসনের প্রথম মৃত্যুবার্ষিকী উপলক্ষে, দেশ টিভি তাকে উৎসর্গ করে একটি বিশেষ অনুষ্ঠান সম্প্রচার করে যার শিরোনাম ছিল ট্রিবিউট টু দ্য লিজেন্ড: মাইকেল জ্যাকসন। জুলাই ২০১১ সালে, দেশ টিভির প্রিমিয়ার অনুষ্ঠান কে হতে চায় কোটিপতি? ও আন্তর্জাতিক গেম শো হু ওয়ান্টস টু বি এ মিলিয়নেয়ার-এর বাংলা রূপান্তর বেশ জনপ্রিয়তা পায়। ২০১১ সালের নভেম্বরে, দেশ টিভি ও অন্যান্য তিনটি বাংলাদেশী টেলিভিশন চ্যানেলের সাথে, শিশু বিষয়ক বিজ্ঞাপন এক মিনিটের জন্য সম্প্রচারের জন্য ইউনিসেফ একটি চুক্তি স্বাক্ষর করে।
চ্যানেলটি ২৭ এপ্রিল ২০১১ তারিখে যুক্তরাজ্যের সম্প্রচার প্রতিষ্ঠান স্কাই-এ সম্প্রচার শুরু করে, কিন্তু পরবর্তীতে ১২ জানুয়ারী ২০১২-এ অজানা কারণে এটি স্কাই থেকে সরিয়ে দেওয়া হয়।  ২ জুন ২০১২ তারিখে, দেশ টিভি তার ওয়েবসাইট চালু করে। ২০১৩ সালের ডিসেম্বরে, দেশ টিভি সারা বিশ্বে সংঘটিত যুদ্ধাপরাধের বিষয়ে দেশে দেশে যুদ্ধপোরাধ নামে একটি বিশেষ ১২-পর্বের ছোট ধারাবাহিক সম্প্রচার করেছিল। ২০১৬ সালের মে মাসে প্রিজম নামে শিশুদের দ্বারা পরিচালিত ভিডিও-ভিত্তিক সংবাদ সংস্থায় সদস্যতা নেওয়ার জন্য বিডিনিউজ টোয়েন্টিফোর ডটকম এর সাথে একটি চুক্তি স্বাক্ষরকারী নয়টি বাংলাদেশী টেলিভিশন চ্যানেলের মধ্যে দেশ টিভি অন্যতম।
১৮ অক্টোবর ২০১৯-এ, গিটারিস্ট এবং গায়ক আইয়ুব বাচ্চুর প্রথম মৃত্যুবার্ষিকী উপলক্ষে, দেশ টিভি তাকে উৎসর্গ করা একটি বিশেষ অনুষ্ঠান সেই তুমি সম্প্রচার করে। ৩ মার্চ ২০২২ তারিখে, দেশ টিভি স্থানীয় টেলিকমিউনিকেশন কোম্পানি বাংলালিংকের সাথে একটি চুক্তি স্বাক্ষর করে। চুক্তির অধীনে, চ্যানেলটি একটি মূল্যবান গ্রাহক হিসেবে বাংলালিংক কর্পোরেট সংযোগ উপভোগ করবে বলে এক প্রেস বিজ্ঞপ্তিতে জানানো হয়েছে। দেশ টিভি ২০২২ সালের জুলাইয়ে ঘোষণা করেছিল যে আসাদুজ্জামান নূর চ্যানেলটি ত্যাগ করেছেন। চ্যানেলটি ২০২২ সালের ২৬ অক্টোবর একটি মিশ্র বিনোদন ও সংবাদ চ্যানেল থেকে ২৪ ঘন্টার সংবাদ চ্যানেলে পরিণত হয় ও একটি নতুন লোগো উন্মোচন করে।
কাঁওড় যাত্রা
কাঁওড় যাত্রা শিবভক্তদের বার্ষিক তীর্থযাত্রা। এই তীর্থযাত্রীদের কাঁওড়ীয়া বা ভোলে বলে। তাঁরা উত্তরাখন্ড-এর হরিদ্বার, গোমুখ, গঙ্গোত্রী এবং বিহার-এর সুলতানগঞ্জে পবিত্র গঙ্গা নদীর জল আনতে যায়। লাখ লাখ ভক্ত গঙ্গার পবিত্র জল বহুদূর বহন করে স্থানীয় শিব মন্দির বা বিশেষ মন্দির যেমন মীরাটের পুরা মহাদেব এবং ঔঘরনাথ ও কাশী বিশ্বনাথ, বৈদ্যনাথ এবং ঝাড়খন্ড-এর দেওঘরে জলাবিশেষ করে।
ধর্মীয় রীতিতে পবিত্র উৎসের জল কাঁধের ভারের দুইদিকে নিয়ে যাত্রা করা পুণ্যার্থীদের কাঁওড় বলে। প্রারম্ভে এই যাত্রা সীমিত লোকের মধ্যে সীমাবদ্ধ ছিল। ১৯৮০র দশকের শেষদিকে এই যাত্রা জনপ্রিয়তা অর্জন করে। বর্তমান হরিদ্বারের কাঁওড় যাত্রা ভারত-এর অন্যতম বৃহৎ ভক্তের সমাগম হওয়া শহরে পরিগণিত হয়েছে। বর্তমানে এই উৎসব গোটা ভারতে জনপ্রিয় হয়ে উঠেছে।
নামের উৎপত্তি
কাঁওড় যাত্রায় কাঁওড়ীয়ারা কাঁধে এক বিশেষ ধরনর ভার বহন করে। সাধারণতে বাঁশ দ্বারা নির্মিত এই ভারের দুদিকে জল বহন করার ব্যবস্থা থাকে। এই ভারটিকে কাঁওড় বলে এবং এই যাত্রার নাম এর থেকেই এসেছে।
বোল বম
বোল বম বা বল বম ভারত এবং নেপাল-এর শিবভক্তগণ শিবের গুণ-গরিমা গান করা বার্ষিক তীর্থযাত্রা। এই উৎসব শ্রাবণ মাস বা শাওন মাসে অনুষ্ঠিত হয়। ভক্তরা গঙ্গা বা অন্য কোনো পবিত্র উৎসর জল কাঁওড়ে নিয়ে কাঁধে তুলে নেয়। এই যাত্রায় কাঁওড়ীয়ারা গেরুয়া বসন পরিধান করে খালি পায়ে শিব মন্দিরে উপস্থিত হয়ে জলাভিষেক করে। সাধারণত এই যাত্রায় কাঁওড়ীয়ারা সপরিবারে, আত্মীয়স্বজন, কাছের প্রতিবেশীদের সাথে যাত্রা করে। এই যাত্রায় তাঁরা 'বোল বম' বা 'বল বম' অর্থাৎ শিবের নাম উচ্চারণ করে। এর সঙ্গে তাঁরা ভজন স্তুতিমূলকসংগীত গেয়ে ভগবান শিবের নাম নেয়।
যাত্রা
শ্রাবণ বা শাওন মাস ভগবান শিবের প্রতি উৎসর্গিত। ভক্তদের বেশিরভাগই শাওন মাসের সোমবারে ব্রত উপাসনা করে। তদুপরি শ্রাবণ মাস হিন্দু মান্যতা অনুসারে পবিত্র চতুর্মাস কালের অন্তর্ভুক্ত, তাই এই মাসে তীর্থযাত্রা এবং পবিত্র নদীতে স্নান করা হয়। এই সময় হাজার হাজার ভক্ত গেরুয়া বসন পরিধান করে হরিদ্বার, গঙ্গোত্রী এবং গোমুখের গঙ্গার জল আনতে যায়। এর সঙ্গে অন্য অন্য পবিত্র স্থল থেকে জল এনে স্থানীয় বা প্রধান শিবলিঙ্গে অর্পণ করে। এই যাত্রায় বেশি সংখ্যক পুরুষ অংশ নেয় যদিও কিছুসংখ্যক মহিলাও এতে অংশগ্রহণ করে। এইযাত্রায় বেশিরভাগই খালি পায় যায় যদিও বেশি দূরত্বের শহর সমূহে বিভিন্ন বাহনের সহায়তায় যাওয়া হয়। বিভিন্ন সংগঠন এই যাত্রার যাত্রীদের সুবিধার্থে স্থানে স্থানে ক্যাম্পের আয়োজন করে। বর্তমানে এই যাত্রা ভারতের সব শহরে ছড়িয়ে পড়েছে। পবিত্র স্থল থেকে জল আনার পর সেই জল শ্রাবণ মাসের ত্রয়োদশী তিথিতে বা মহাশিবরাত্রির দিন শিবলিঙ্গের জলাভিষেক করা হয়ে থাকে।
সুশীল রায়
সুশীল রায় (২৫ ডিসেম্বর ১৯৩৬ - ১৮ জুন, ২০১৪) একজন প্রবীন রাজনীতিবিদ ও ভারতের কমিউনিস্ট পার্টি (মাওবাদী) দলের পলিটব্যুরো সদস্য ছিলেন। তিনি মাওবাদ অনুসৃত রাজনীতির জগতে সোম বা অশোকদা হিসেবেও পরিচিত ছিলেন। সম্পর্কে তিনি ছিলেন ভারতের স্বাধীনতা সংগ্রামী ও শহীদ দীনেশ গুপ্তে র ভাইপো।
রাজনৈতিক জীবন
১৯৬৩ সালে ভারতের কমিউনিস্ট পার্টি তে যোগ দেন সুশীল রায়। তিনি কলকাতার বাঁশদ্রোনী এলাকায় ট্রেড ইউনিয়ন আন্দোলনের নেতৃত্ব দিতেন। ১৯৬৪ সালে সপ্তম পার্টি কংগ্রেসের পর নবগঠিত ভারতের কমিউনিস্ট পার্টি (মার্ক্সবাদী) দলে যোগ দেন। সাম্রাজ্যবাদী ভিয়েতনাম যুদ্ধে র বিরুদ্ধে মিছিল, ১৯৬৬ সালের খাদ্য আন্দোলনে সামনের সারিতে ছিলেন সুশীল। এজন্য তাকে পুলিশি অত্যাচার ও ধরপাকড়ের শিকার হতে হয়েছিল। ১৯৬৭ সালে নকশাল আন্দোলনে র প্রভাবে সিপিআই (এম) ছেড়ে নকশালপন্থী রাজনীতিতে যোগদান করেন। ১৯৮০ সালে মাওবাদী কমিউনিস্ট সেন্টার বা এম সি সি দলের সাধারণ সম্পাদক হন। চোখের সমস্যার কারণে সম্পাদকের দায়িত্ব থেকে অব্যহত নেওয়ার আগে এক দশকেরও অধিক সময় তিনি বিহার রাজ্যে এম.সি.সি'র সংগঠন গড়ে তোলার কাজে নিয়োজিত থাকেন। ২০০৪ সালে ভারতের কমিউনিস্ট পার্টি (মার্ক্সবাদী - লেনিনবাদী) (জনযুদ্ধ) ও মাওবাদী কমিউনিস্ট সেন্টারের ঐক্য সম্মেলনে তিনি গুরুত্বপূর্ণ ভূমিকা নেন। ঐক্যবদ্ধ দল সিপিআই (মাওবাদী) এর পলিটব্যুরো সদস্য নির্বাচিত হন। মূলত তিনি ছিলেন দলের প্রবীনতম ও তাত্ত্বিক নেতা।
গ্রেপ্তার
২০০৫ সালে হুগলী জেলা র কোন্নগর হিন্দমোটর এলাকা থেকে তাকে গ্রেপ্তার করা হয় ও কলকাতার প্রেসিডেন্সি জেলে পাঠানো হয়। জামিন পাওয়ার পর একই বছর তাকে ঝাড়খণ্ড পুলিশ গ্রেপ্তার করে ও রাঁচি পাঠায়। তার মুক্তির দাবীতে মানবাধিকার সংগঠন ও বুদ্ধিজীবীরা সরব হন। দীর্ঘদিন বন্দী থাকার পর শারীরিক অবস্থার অবনতি হলে মানবিক বিচারে ঝাড়খণ্ড উচ্চ আদালত তাকে ২০১২ সালে জামিনে মুক্ত করার আদেশ দেন।
মৃত্যু
সুশীল রায় বয়সজনিত কারণে ও ক্যানসার রোগে ভুগছিলেন। তাকে দিল্লীর অল ইন্ডিয়া ইন্সটিটিউট অফ মেডিক্যাল সায়েন্স - এআইআইএমএস-এ ভর্তি করা হয়। ২০১৪ সালের ১৮ জুন ৭৮ বছর বয়েসে মারা যান সুশীল রায়। তার ইচ্ছানুযায়ী মরদেহ এইমসে দান করা হয়। তার মৃত্যুর পর তার আত্মজীবনীমূলক গ্রন্থ 'আমার স্মৃতিকথা ' প্রকাশিত হয় বাংলাদেশ থেকে।
বাবেল (চলচ্চিত্র)
বাবেল ২০০৬ সালের একটি মনস্তাত্ত্বিক নাট্যধর্মী চলচ্চিত্র যা পরিচালনা করেছেন আলেজান্দ্রো গনজালেজ ইররিতু এবং রচনা করেছেন গিলারমো অ্যারিগা।
এটি মার্কিন যুক্তরাষ্ট্র,মেক্সিকো এবং ফ্রান্স ভিত্তিক সংস্থাগুলির দ্বারা নির্মিত একটি আন্তর্জাতিক চলচ্চিত্র। চলচ্চিত্রটি মরক্কো, জাপান,মেক্সিকো এবং মার্কিন যুক্তরাষ্ট্রে সংঘটিত একাধিক গল্পের চিত্র তুলে ধরেছে। ২০০৬ সালের কান ফিল্ম ফেস্টিভ্যালে পামে ডি'অরের হয়ে প্রতিযোগিতায় বাবেলকে নির্বাচিত করা হয়েছিল,যেখানে গনজালেজ ইররিতু সেরা পরিচালকের পুরস্কার পেয়েছেন। চলচ্চিত্রটি পরে টরন্টো আন্তর্জাতিক চলচ্চিত্র উৎসবে প্রদর্শিত হয়েছিল।ফিল্মটি যুক্তরাষ্ট্রের কয়েকটি নির্বাচিত শহরে ২৭ অক্টোবর এবং ১০ নভেম্বর,২০০৬ সালে ব্যাপকভাবে সবজায়গায় মুক্তি পায়।
কাহিনী
বাবেলের চারটি চরিত্র রয়েছে এবং চরিত্রগুলি যা অবস্থান ভিত্তিক।ফিল্মটি লিনিয়ার কালানুক্রমিক ক্রম এ সম্পাদিত হয় না।
মরক্কো
মরক্কোর এক মরুভূমিতে আবদুল্লাহ নামে এক রাখাল তার ছাগলকে শিকারী শিয়াল থেকে রক্ষা করার জন্য তার প্রতিবেশী হাসান ইব্রাহিমের কাছ থেকে .২৭০ উইনচেস্টার এম-৭০ রাইফেল এবং গোলাবারুদ কিনেছিল। আবদুল্লাহ তার দুই ছোট ছেলে ইউসুফ এবং আহমেদকে এই রাইফেলটি দেন এবং তাদের পশু পালন ও নিরাপত্তা দেওয়ার জন্য পাঠিয়ে দেন।
দুজনের মধ্যে বড় আহমেদ,জামা কাপড় বদলানোর সময় তাদের বোনের গুপ্তচরবৃত্তির জন্য সমালোচনা করেছিলেন। রাইফেলের প্রায় তিন কিলোমিটার সীমার সন্দেহের ভিত্তিতে তারা প্রথমে পাথরের দিকে লক্ষ্য করে,নীচের একটি মহাসড়কে একটি চলন্ত গাড়ি এবং তারপরে পশ্চিমা পর্যটকদের নিয়ে যাওয়া বাসে লক্ষ্য করে শুট করে এটি পরীক্ষা করার সিদ্ধান্ত নেয়। ইউসুফের বুলেটটি বাসটিতে লাগে এবং সান দিয়েগোয়ের আমেরিকান মহিলা সুসান জোন্সকে (কেট ব্লাঞ্চেট) গুরুতর আহত করে,যিনি স্বামী রিচার্ডের (ব্র্যাড পিট) সাথে ছুটিতে বেড়াতে এসেছেন। দুই ছেলে বুঝতে পারে যে কী ঘটেছিল এবং তারা পাহাড়ের মধ্যে রাইফেলটি লুকিয়ে ঘটনাস্থল ছেড়ে পালিয়ে যায়।
টেলিভিশন নিউজ চ্যানেলগুলো প্রকাশ করে যে মার্কিন সরকার এই শুটিংকে একটি সন্ত্রাসবাদী কাজ বলে মনে করে এবং মরোক্কান সরকারকে অপরাধীদের গ্রেপ্তারের জন্য চাপ প্রদান করে। গোলাগুলির কথা শুনে আবদুল্লাহ ছেলেদের জিজ্ঞাসা করেন যে রাইফেলটি কোথায় এবং তাদের থেকে সত্য জানতে মারধর করেন। পুলিশ একটি পাহাড়ের পাথুরে আড়ালে বাবা এবং ছেলেদের কোণঠাসা করে এবং গুলি চালায়। আহমেদকে পায়ে আঘাত করার পরে, ইউসুফ একটি পুলিশ অফিসারকে কাঁধে ধাক্কা দিয়ে গুলি চালায়। আহতকে পিঠে আঘাত করে গুরুতর মারাত্মক আহত করে পুলিশ গুলি চালিয়ে যায়। ইউসুফ তখন আত্মসমর্পণ করে এবং আমেরিকানকে গুলি করার দায় স্বীকার করে।পুলিশ হতবাক হয়ে যায় যখন জানতে পারে তারা শিশুদের উপর গুলি চালিয়েছিল।
রিচার্ড/সুসান
রিচার্ড এবং সুসান হলেন আমেরিকান দম্পতি যারা ছুটিতে মরক্কোতে এসেছিলেন। যখন সুসানকে ট্যুর বাসে গুলি করা হয়, তখন রিচার্ড বাস চালককে নিকটতম গ্রাম, তাজারিনে থামানোর নির্দেশ দেন।অন্যান্য পর্যটকরা কিছু সময় অপেক্ষা করেন, তবে শেষ পর্যন্ত তারা উত্তাপের আশঙ্কায় চলে যাওয়ার দাবি করেন এবং মনে করেন তারা আরও আক্রমণের লক্ষ্য হতে পারেন।রিচার্ড ট্যুর গ্রুপকে অ্যাম্বুলেন্সের জন্য অপেক্ষা করতে বলে,যা কখনই আসেনি এবং শেষ পর্যন্ত বাস তাদের ছাড়াই চলে যায়। এই দম্পতি বাসের ট্যুর গাইড আনোয়ারের সাথে পিছনে থেকে যায় এরপর একটি হেলিকপ্টার এসে রিচার্ড এবং সুসানকে ক্যাসাব্ল্যাঙ্কার একটি হাসপাতালে নিয়ে যায়, যেখানে তার সুস্থ হওয়ার জন্য অপেক্ষা করছেন।
এভাবেই গল্পটি এগিয়ে যায়...
অভিনয়ে
মরক্কো
মার্কিন যুক্তরাষ্ট্র/মেক্সিকো
জাপান
গান
ছবিটির আসল লিরিক্স এবং গানগুলি গুস্তাভো সান্টোলা্লা সুর ও প্রযোজনা করেছিলেন। চলচ্চিত্রটির সমাপনী দৃশ্যে পুরস্কার প্রাপ্ত বিজয়ী সুরকার রুইচি সাকামোটোর লেখা "বিবো নো আওজোড়া" রয়েছে। সংগীত লিরিক্স টি সেরা অরিজিনাল লিরিক্সের জন্য একাডেমি পুরস্কার এবং সেরা ফিল্ম সংগীতের জন্য বাফটা অ্যাওয়ার্ড অর্জন করে। এটি সেরা মূল লিরিক্সের জন্য গোল্ডেন গ্লোব পুরষ্কারের জন্যও মনোনীত হয়েছিল।
ধাড়ি ইঁদুর
ধাড়ি ইঁদুর (বৈজ্ঞানিক নাম:Bandicota bengalensis) (lesser bandicoot rat বা Sind rice rat বা Indian mole-rat) হচ্ছে Muridae পরিবারের এক প্রজাতির ইঁদুর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ৩ অনুযায়ী এ প্রজাতিটি সংরক্ষিত।
মহেন্দ্রনগর রেলওয়ে স্টেশন
মহেন্দ্রনগর রেলওয়ে স্টেশন বাংলাদেশের রংপুর বিভাগের লালমনিরহাট জেলার একটি রেলওয়ে স্টেশন।
অবস্থান
বুড়ীমারি-লালমনিরহাট-পার্বতীপুর লাইনের কাউনিয়া থেকে লালমনিরহাট অংশে লালমনিরহাট জেলায় এ স্টেশনটি অবস্থিত।
পরিষেবা
মহেন্দ্রনগর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
অসবর্ন রেনল্ডস
অসবর্ন রেনল্ডস এফআরএস (২৩ আগস্ট ১৮৪২-২১ ফেব্রুয়ারি ১৯১২) প্রবাহী গতিবিদ্যার অন্যতম আবিষ্কারক ছিলেন। কঠিন পদার্থ ও তরল পদার্থের মধ্যে তাপীয় বিনিময় নিয়ে তাঁর গবেষণার ফলে সিদ্ধকারক (Boiler) ও ঘনীভূতকারকের (Condenser) নকশায় উল্লেখযোগ্য পরিবর্তন আসে। তিনি ম্যানচেস্টার বিশ্ববিদ্যালয়ে সমগ্র কর্মজীবন অতিবাহিত করেছেন।
জীবনী
অসবর্ন রেনল্ডস বেলফাস্টে জন্মগ্রহণ করেন। তারপর পরিবারের অন্যদের সাথে তিনি এসেক্সের ডেডহ্যাম গ্রামে বসবাস শুরু করেন। তাঁর পিতা একটি বিদ্যালয়ের প্রধান শিক্ষক ও ধর্মযাজক হিসেবে কাজ করতেন। তিনি গণিতে পারদর্শী ছিলেন। এর পাশাপাশি বলবিদ্যায় তাঁর আগ্রহ ছিল অপরিসীম। রেনল্ড অসবর্নের পিতা কৃষি উন্নয়নের সঙ্গে সম্পর্কিত বেশ কয়েকটি আবিষ্কারের পেটেন্টধারী ছিলেন। রেনল্ড বাবাকে তাঁর জীবনের সবচেয়ে গুরুত্বপূর্ণ শিক্ষক হিসেবে বর্ণনা করেছেন। রেনল্ডস বলবিদ্যার প্রতি আগ্রহ প্রদর্শন করতে শুরু করেন এবং এতে তিনি বিশেষ দক্ষতাও অর্জন করেন। বিশ্ববিদ্যালয়ে পড়াশোনার এক বছর পূর্বে তিনি স্টোনি স্ট্র্যাটফোর্ড শহরের সুপরিচিত জাহাজনির্মাতা এডওয়ার্ড হায়েসের কর্মশালায় কাজ করে। এসময় উপকূলবর্তী এলাকায় চলাচলকারী বাষ্পীয়পোতগুলোর নির্মাণ ও যন্ত্রাংশ সারাইয়ের কাজ শেখেন। এর দরুন তিনি প্রবাহী গতিবিদ্যার ব্যবহারিক গুরুত্ব অনুধাবনে সমর্থ হন।
অসবর্ন রেনল্ডস কেমব্রিজ বিশ্ববিদ্যালয়ের কুইনস কলেজে লেখাপড়া করেন এবং গণিতের সপ্তম র‍্যাংলার (তৃতীয় বর্ষের চূড়ান্ত পরীক্ষায় প্রথম স্থান অধিকারী) হিসেবে ১৮৬৭ সালে স্নাতক হন। ১৮৬৮ সালে অধ্যাপনার জন্য এক আবেদনপত্রে রেনল্ডস লিখেন,"বলবিদ্যার প্রতি আমার সর্বদাই এক অপ্রতিরোধ্য ভালোবাসা ছিল। বলবিদ্যা যে সকল ভূ-প্রাকৃতিক আইনের উপর ভিত্তি করে প্রতিষ্ঠিত, সেগুলো সম্পর্কে পূর্ণাঙ্গ জ্ঞান অর্জন করতে গিয়ে আমি বুঝতে পারি, গণিত অধ্যয়ন আমার জন্য অপরিহার্য।" কেমব্রিজ থেকে পাশ করে বের হবার পর অসবর্ন একটি প্রকৌশল প্রতিষ্ঠানে চাকরি নেন। ১৮৬৮ সালে তিনি ম্যানচেস্টারের আওয়েনস কলেজে(বর্তমান ম্যানচেস্টার বিশ্ববিদ্যালয়) শিক্ষক নিযুক্ত হন। তিনি যুক্তরাজ্যের প্রথম "প্রকৌশলবিদ্যার অধ্যাপক" পদে নিযুক্ত হন। ম্যানচেস্টার এলাকার উৎপাদনকারী বণিকদের সহায়তায় কলেজে এ পদটি সৃষ্টি হয়। ২৫ বছর বয়সী রেনল্ডসকে বিষয়টির অধ্যাপক করতে তাঁদের ভূমিকা ছিল অপরিসীম।
রেনল্ডস সম্পূর্ণ কর্মজীবন আওয়েনস কলেজেই অতিবাহিত করেন। ১৮৮০ সালে কলেজটি ভিক্টোরিয়া বিশ্ববিদ্যালয়ের অধীনে চলে যায়। ১৮৭৭ সালে তিনি রাজকীয় সমিতির ফেলো নির্বাচিত হন। ১৮৮৮ সালে রেনল্ডস রাজকীয় পদকে ভূষিত হন। তিনি ওয়াচেটের সেন্ট ডেকুম্যানস চার্চে চিরনিদ্রায় শায়িত আছেন।
প্রবাহী গতিবিদ্যা
অসবর্ন পানির নলে তরলের স্থিতিশীল প্রবাহ (Laminar flow) থেকে অস্থিতিশীল প্রবাহে (Turbulent flow) রূপান্তরের বিষয়টি ভালোভাবে পর্যবেক্ষণ করেন। ১৮৮৩ সালে আকারে বড় একটি পাইপের ভিতর দিয়ে ভিন্ন ভিন্ন প্রবাহমাত্রায় ডাই করা পানি প্রবাহিত করে অস্থিতিশীল প্রবাহে রূপান্তরের এই পরীক্ষাটি রেনল্ডস সম্পন্ন করেন।
বড় পাইপ বা নলটি ছিল কাচ দ্বারা তৈরি, যাতে অনায়াসেই ডাই করা জলের ধর্ম পর্যবেক্ষণ করা সম্ভব হয়। এছাড়াও নলের অভ্যন্তরে বেগ নিয়ন্ত্রণকারী একটি ভালভ বা মুখ ছিল, যা তরলের বেগের মাত্রার পার্থক্য সংঘটনে ভূমিকা রাখে। কম বেগে ডাই করা জলের স্তর সম্পূর্ণ স্থিতিশীল থাকে। বেগের মান বাড়ালে ডাই করা জলের স্তর ভেঙে যায় এবং সম্পূর্ণ নলে এটি বিক্ষিপ্তভাবে পরিব্যাপ্ত হয়। যে বিন্দুতে এই ঘটনা সংঘটিত হয়, তাকে স্থিতিশীল দশা থেকে অস্থিতিশীল দশার রূপান্তরবিন্দু অভিহিত করা হয়।
সেকিরঙ্কাই
সেকিরাঙ্কাই (赤瀾会; রেড ওয়েভ সোসাইটি ) ছিল একটি জাপানি সমাজতান্ত্রিক নারী সংগঠন যা ১৯২১ সালে সক্রিয় ছিল। একটি নৈরাজ্যবাদী গোষ্ঠীর সদস্যরা ১৯২১ সালের এপ্রিল মাসে সংগঠনটি প্রতিষ্ঠা করে। বিশিষ্ট নারীবাদী ইয়ামাকাওয়া কিকুয়ে এবং নো ইটো এই দলের উপদেষ্টা ছিলেন, যারা সেই বছরের মে দিবসের কর্মকাণ্ডে অংশগ্রহণ করেছিল, ওমেদেতাশি পত্রিকা প্রকাশ করেছিল, সেমিনার ও বক্তৃতা করেছিল এবং সেনাবাহিনীতে যুদ্ধবিরোধী লিফলেট বিতরণ করেছিল। তাদের ইশতেহারে পুঁজিবাদের নিন্দা করা হয়েছে, যুক্তি দেওয়া হয়েছে যে এটি নারীদের দাস ও পতিতাতে পরিণত করেছে। সেকিরাঙ্কাই ছিল প্রথম নারী সমাজতান্ত্রিক সমিতি এবং শিন ফুজিন কিয়োকাই (নতুন মহিলা সমিতি) এর সাথে সংঘর্ষে লিপ্ত হয়। সংগঠনটি গঠনের আট মাস পর বিলুপ্ত হয়ে যায়।
প্রতিষ্ঠা
সেকিরঙ্কাই ইম্পেরিয়াল জাপানে এমন সময়ে গঠিত হয়েছিল যখন সমাজতান্ত্রিক চিন্তা প্রকাশ্যে প্রকাশের জন্য যথেষ্ট গতি অর্জন করেছিল।
সেকিরাঙ্কাই ১৯২১ সালের এপ্রিল মাসে সাকাই মাগারা, কুতসুমি ফুসাকো, হাশিউরা হারুনো এবং আকিজুকি শিজুয়ে দ্বারা প্রতিষ্ঠিত একটি নৈরাজ্যবাদী গোষ্ঠী থেকে প্রতিষ্ঠিত হয়েছিল। এটি ছিল প্রথম নারী সমাজতান্ত্রিক সমিতি।  সংগঠনের উপদেষ্টা ছিলেন ইয়ামাকাওয়া কিকুয়ে এবং নো ইটো। সমিতির প্রায় ৪২ জন সদস্য ছিল, যাদের মধ্যে ১৭ জন সক্রিয় ছিলেন।  নিহন শাকাই শুগি ডোমেই (জাপান সোশ্যালিস্ট লীগ) এর সাথে সেকিরাঙ্কাইয়ের সদস্যদের ব্যক্তিগত সম্পর্ক ছিল, তাই সংগঠনটিকে লীগের "মহিলা অফিস" হিসাবে উল্লেখ করা হয়েছে।
পল্লবী সুভাষ
পল্লবী সুভাষ (पल्लवी सुभाष) একজন ভারতীয় চলচ্চিত্র এবং ধারাবাহিক নাটকের অভিনেত্রী। তিনি একজন মহারাষ্ট্রীয় মডেল যিনি অভিনেত্রীতে পরিণত হন, সুভাষ এরি মধ্যে এক ডজন মারাঠি ছায়াছবি, টিভি ধারাবাহিকে, বিজ্ঞাপন এবং নাটক করেছেন। তিনি পৌরাণিক সিরিজের মহাভারতে রুক্মিণী চরিত্রে এবং করম আপনা আপ্নাতে গৌরি চরিত্র ফুটিয়ে তোলার জন্য জনপ্রিয় হয়ে উঠেন। বর্তমানে তিনি ঐতিহাসিক ধারাবাহিক সিরিজ চক্রবর্তী অশোক সম্রাটে রাণী ধর্মার ভূমিকায় কাজ করছেন।
সেকিরঙ্কাই
প্রতিষ্ঠা
সেকিরঙ্কাই পুঁজিবাদী ব্যবস্থাকে উৎখাত করতে চেয়েছিল। তাদের প্ল্যাটফর্মে বলা হয়েছে "আমরা যে কোনো ধরনের নিপীড়নের বিরুদ্ধে লড়াই করব যা আমাদের এবং আমাদের ভাই ও বোনদেরকে অজ্ঞতা, দারিদ্র্য এবং অধীনতার অবস্থানে রাখে।"
মে দিবসের প্রতিবাদ
সংগঠনের প্রথম কার্যক্রমগুলির মধ্যে একটি ছিল সেই বছরের মে দিবসের পরিকল্পনা করা, যে দিনটি আন্তর্জাতিক শ্রমিক দিবসের প্রতিনিধিত্ব করার জন্য সমাজতান্ত্রিক এবং কমিউনিস্ট গ্রুপগুলি গৃহীত হয়েছিল। টোকিওর উয়েনো পার্কে অনুষ্ঠিত আগের বছরের মে দিবসের কার্যক্রম ছিল জাপানের প্রথম মে দিবস উদযাপন এবং এতে ৫০০০ জন লোক অন্তর্ভুক্ত ছিল বলে অনুমান করা হয়েছিল। ঘটনার জন্য, ইয়ামাকাওয়া কিকুয়ে ফুজিন নি গেকিসু (মহিলাদের প্রতি ইশতেহার) শিরোনামের একটি ইশতেহারের খসড়া তৈরি করেছিলেন যা সাম্রাজ্যবাদের জন্ম দেওয়ার জন্য পুঁজিবাদের নিন্দা করেছিল এবং পুঁজিবাদের সমস্যাকে নারীবাদী দৃষ্টিকোণ থেকে প্রণয়ন করেছিল, এবং এটি ইভেন্টে বিতরণ করার জন্য প্রচারপত্রে পরিণত হয়েছিল। ইশতেহারে লেখা ছিল:
সেকিরঙ্কাইয়ের প্রায় ২০ জন নারী সদস্য মে দিবসের কর্মকাণ্ডে মিছিল করেন।তারা লাল এবং কালো পতাকা বহন করে যা হাশিউরা হারুকোর তৈরি এবং লাল তরঙ্গের জন্য "RW" দিয়ে আঁকা ছোট পতাকা।তারা রাজনৈতিক মিটিং এর মধ্য দিয়ে কুচকাওয়াজ করেন।  নারীদের সবাইকে গ্রেফতার করা হয়েছে।  সাংবাদিকদের কাছ থেকে ঘটনার চাঞ্চল্যকর বিবরণের ফলে সংগঠনের চলাফেরায় সরকারী বিধিনিষেধ আরোপ করা হয় কিন্তু নারীদের কার্যক্রম জাতীয় স্পটলাইটে স্থান পায়। পরের বছরের মে দিবসের বিক্ষোভের সময়, সারা দেশে নারী অংশগ্রহণকারীদের দেখা যাবে।
অন্যান্য কার্যক্রম
১৯২১ সালের জুন মাসে, সেকিরঙ্কাইয়ের সদস্যরা কান্দা সেইনেন কাইকানে মহিলাদের সমস্যাগুলির উপর একটি বক্তৃতা করেন।ইয়ামাকাওয়া কিকুয়ে, ইতো নো, কুটসুমি ফুসাকো, ফুজিমোরি সেকিচি, সাকাই মাগারা, এগুচি কান এবং ইশিকাওয়া সানশিরো মিটিংয়ে প্রভাষক ছিলেন।জুলাই মাসে, সেকিরঙ্কাই একটি পাঁচ দিনের সেমিনার আয়োজন করে এবং ওমেদেতাশি (শুভ পত্রিকা) পত্রিকা প্রকাশ করে। ১৯২১ সালের অক্টোবরে, তারা গুন্তাই সেক্কা জিকেন (আর্মি ঘটনার কমিউনিউজেশন) এ অংশগ্রহণ করে এবং মেইলের মাধ্যমে সেনাবাহিনীতে যুদ্ধবিরোধী লিফলেট বিতরণ করে।
আল আউয়ির
আল আউইর, এছাড়াও বানান আল আভির ( العوير  ) হলো দুবাই, সংযুক্ত আরব আমিরাতের একটি শহর, নগরের কেন্দ্র থেকে প্রায় ৩৫ কিলোমিটার দূরে অবস্থিত। এটি দীর্ঘকাল ধরে কৃষি ও উট প্রজননের কেন্দ্র ছিল।  অন্য অনেক দুবাই পরিবারের মধ্যে যাদের আল আভিরে খামার রয়েছে, দুবাইয়ের ক্ষমতাসীন মাকতুম পরিবার এই এলাকায় একটি খামার রক্ষণাবেক্ষণ করে।
এটি আল আভির ফ্রুট অ্যান্ড ভেজিটেবল মার্কেট, পাশাপাশি আল আভির কেন্দ্রীয় কারাগারের আবাসস্থল।
সেকিরঙ্কাই
নতুন মহিলা সমিতির সাথে দ্বন্দ্ব
সেকিরাঙ্কাই তাদের সহযোগী জাপানি নারী সংগঠন শিন ফুজিন কিওকাই (নতুন মহিলা সমিতি), যেটি ১৯২০ সালে গঠিত হয়েছিল তারও সমালোচনা করেছিলেন।সেকিরাঙ্কাই নিউ উইমেনস অ্যাসোসিয়েশনের বুর্জোয়া প্রকৃতিকে নারীর অধিকারের কারণের বিরোধী বলে মনে করেন এবং ইয়ামাকাওয়া তাইয়ো, "দ্য নিউ উইমেনস অ্যাসোসিয়েশন এবং রেড ওয়েভ সোসাইটি" এর জুলাই ১৯২১ সংখ্যার একটি নিবন্ধে কঠোর সমালোচনার প্রস্তাব দেন। তিনি সেখানে লিখেছেন যে "বিপ্লব নারীদের জন্য অপরিহার্য।শুধুমাত্র সেকিরঙ্কাই উত্তর দিতে পারে।" একা নিবন্ধটি নিউ উইমেনস অ্যাসোসিয়েশনের জন্য একটি ধাক্কা হতে পারে, কিন্তু এটির সময় এটির প্রভাবকে আরও গভীর করে তুলেছিল, কারণ নিবন্ধটি বিশিষ্ট নতুন নারীদের লেজের উপরে উপস্থিত হয়েছিল। অ্যাসোসিয়েশন নেতা ইচিকাওয়া সংগঠন থেকে পদত্যাগ।নিবন্ধে, ইয়ামাকাওয়া তার সমালোচনাকে নিউ উইমেনস অ্যাসোসিয়েশনের নেত্রী হিরাতসুকা রাইচোকে কেন্দ্র করে, বিশ্বাস করে যে গোষ্ঠীটি শুধুমাত্র উচ্চ শ্রেণীর মহিলাদের সমস্যাগুলির উপর দৃষ্টি নিবদ্ধ করে এবং কঠোর বাস্তবতাকে উপেক্ষা করে যা শ্রমিক শ্রেণীর মহিলাদের মুখোমুখি হয়েছিল।
পল্লবী সুভাষ
ব্যক্তিগত জীবন
সুভাষ মারাঠি অভিনেতা অনিকেত ভিসওয়াস রাওয়ের সাথে আট বছর ধরে প্রেম করেন, কিন্তু জোড়াটি ২০১৪ সালে আলাদা হয়ে যায়।
সেকিরঙ্কাই
দ্রবীভূতকরণ
১৯২১ সালের শেষের দিকে সেকিরঙ্কাইয়ের কার্যক্রম বন্ধ হয়ে যায়। সেই সময়ে, ১৯০০ সালের নিষেধাজ্ঞামূলক পাবলিক অর্ডার এবং পুলিশ আইন (治安警察法 <i id="mwWA">Chian Keisatsu Hō</i>) বক্তৃতা এবং সমাবেশের উপর ক্র্যাক ডাউন করার জন্য শ্রমিক ধর্মঘট এবং শ্রমিক সংগঠনগুলিকে নিষিদ্ধ করেছিল। অনুচ্ছেদ ৫ এর কারণে, বিশেষ করে নারীদের রাজনৈতিক সভা-সমাবেশ বা রাজনৈতিক সংগঠনে যোগদান নিষিদ্ধ করা হয়েছিল। এই সরকারী নিপীড়নের পাশাপাশি, জনসাধারণের কাছ থেকে চাপ ছিল একটি শক্তিশালী বিরোধিতাকারী।সমস্ত সংবাদপত্র জুড়ে, নারীবাদী এবং সমাজতান্ত্রিক সমাজগুলিকে অধঃপতিত হিসাবে নিন্দিত করা হয়েছিল এবং ওকামোটো ইপেই এবং কিতাজাওয়া রাকুতে এর মতো অসংখ্য কার্টুনিস্টের জন্য উপহাসের বিষয় ছিল। এটি জনসাধারণের চেতনার মধ্যে এই ধরনের সংস্থাগুলির প্রতি অবিশ্বাস তৈরি করেছিল এবং যারা অন্যথায় যোগদানের জন্য প্ররোচিত হয়ে থাকতে পারে তারা নিজেদেরকে এই ধারণার বিপরীত বলে মনে করেছিল। এই জনসমালোচনা সরকারী নিপীড়ন এবং অন্যান্য নারী সংগঠনের বিদ্বেষের সাথে মিলিত হয়ে ডিসেম্বরে সংগঠনটি বিলুপ্ত করার জন্য অবদান রাখে, এটি প্রতিষ্ঠার মাত্র আট মাস পরে। সংগঠনের অনেক সদস্য আলোচনা দল সুইয়োকাই (ওয়েডনেসডে সোসাইটি) এবং সংগঠন ইয়োকাকাই (অষ্টম দিন সোসাইটি) এর মতো স্পিন-অফ গ্রুপ গঠন করে, যা সেকিরাঙ্কাই আদর্শ বহন করে চলেছে।
মতাদর্শ
এই দলটি মার্কসবাদী মতাদর্শের মাধ্যমে নারীবাদের কাছে এসেছিল, শ্রেণী ও পণ্যায়নের সমস্যা হিসাবে মহিলারা যে সমস্যাগুলির মুখোমুখি হয়েছিল তা অন্বেষণ করে।গোষ্ঠীর বেশিরভাগ মতাদর্শগত নীতির মূল পাওয়া যায় ইয়ামাকাওয়া কিকুয়ের লেখায়, একজন জাপানি নারীবাদী এবং সমাজতান্ত্রিক লেখক যিনি সেকিরাঙ্কাইয়ের একজন বিশিষ্ট সদস্যও ছিলেন। এই মার্কসবাদী চিন্তাধারার অধীনে, সেকিরাঙ্কাই বিশ্বাস করতেন যে অর্থনৈতিক স্বাধীনতা লিঙ্গ সমতা অর্জনে একটি গুরুত্বপূর্ণ পদক্ষেপ; তাদের ইশতেহার অনুসারে, তারা বিশ্বাস করতো যে সমাজতন্ত্রের পক্ষে পুঁজিবাদের বিলুপ্তি এর জন্য একটি পূর্বশর্ত।
আল আউয়ির
২০১৮ সালে আল আভিরের অভিবাসন কেন্দ্রটি একটি প্রধান 'অ্যামনেস্টি সেন্টার'-এর অবস্থান ছিল, যেখানে যে সমস্ত লোকেরা তাদের ইউএই কাজের ভিসা অতিবাহিত করেছিল তারা কোনও জরিমানা বা জরিমানা ছাড়াই দেশ ছেড়ে যাওয়ার জন্য আবেদন করতে পারে।
আল আভির এমিরেটস রোড (ই৬১১) সংলগ্ন এবং দুবাইয়ের রাস আল খোর এবং পূর্বে লাহবাবের সীমানা।
২০১৯ সংযুক্ত আরব আমিরাত ত্রি-দেশীয় সিরিজ
সংযুক্ত আরব আমিরাত সিরিজের উদ্বোধনী খেলার পূর্বে তাদের দল ঘোষণা করে, যেখানে ছয় জন ক্রিকেটারেরই ওডিআই খেলার পূর্ব অভিজ্ঞতা নেই। ২০১৯ আইসিসি পুরুষদের টি২০ বিশ্বকাপ বাছাইপর্ব প্রতিযোগিতায় দুর্নীতির অভিযোগের তদন্তে কারণে দলে যে প্রভাব পড়ে, তার ভিত্তিতে সংযুক্ত আরব আমিরাত বাধ্য হয়েই তাদের দলে এ পরিবর্তন নিয়ে আসে। এমন জবরদস্তি পরিবর্তনের ফলে, সংযুক্ত আরব আমিরাত তাদের উদ্বোধনী খেলায় তাদের জাতীয় দলের খেলোয়াড়দের তুলনায় কমবয়সী খেলোয়াড় থাকায় আশানুরূপ ফলাফলে পুরোপুরি ব্যর্থ হয়।
জি. এস. লক্ষ্মীকে সিরিজের উদ্বোধীন সূচীর ম্যাচ রেফারী ঘোষণা করা হয়, ফলে প্রথমবারের মতো কোন নারী রেফারী, পুরুষদের ওডিআই খেলার দেখাশুনা করেন।
ইসলামি সঙ্গীত
ইসলামি সঙ্গীত হলো ইসলাম সম্বন্ধীয় মুসলমান ধর্মীয় সঙ্গীত। বাংলা ভাষায় ইসলামি গানের জনক কাজী নজরুল ইসলাম । thumb|অটোম্যান সাম্রাজ্যে সঙ্গীত চর্চার একটি পট,সময়: ১৭-১৯ শতকের মাঝামাঝি সময়ে thumb|টুটিনামা পান্ডুলিপিতে গান ও গান উপস্থাপন দৃশ্যপট।কাল: মুঘল সাম্রাজ্য, ১৫-১৬ শতক
সমসাময়িক ইসলামি গান
উল্লেখযোগ্য নাশিদ শিল্পীদের মধ্যে রয়েছেন:
সুখ্যাত সুফী গায়কদের মধ্যে রয়েছেন:
সুখ্যাত ইসলামি সঙ্গীত গায়কদের মধ্যে রয়েছেন: মুহিব খান
সুখ্যাত সুরকার:
হাজরাডাঙ্গা শহীদুল্লাহ উচ্চ বিদ্যালয়
হাজরাডাঙ্গা শহীদুল্লাহ উচ্চ বিদ্যালয় (Hazradanga Shahidullah High School) পঞ্চগড় জেলার দেবীগঞ্জ থানার হাজরাডাঙ্গা রোডে অবস্থিত একটি মাধ্যমিক বিদ্যালয়। এটি মাধ্যমিক ও উচ্চ শিক্ষা অধিদপ্তর, বাংলাদেশ দ্বারা পরিচালিত। বিদ্যালয়টি ১৯৯৬ সালে স্থানীয় সমাজসেবক আলহাজ্জ মোঃ শাহিদুল্লাহ (আকা শ্যামল) প্রতিষ্ঠা করেন।
শ্রেষ্ঠ ব্রিটিশ চলচ্চিত্র বিভাগে বাফটা পুরস্কার
শ্রেষ্ঠ ব্রিটিশ চলচ্চিত্র বিভাগে বাফটা পুরস্কার ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) কর্তৃক প্রদত্ত বাৎসরিক পুরস্কার, যা ব্রিটিশ একাডেমি চলচ্চিত্র পুরস্কারের অংশ হিসেবে অনন্য ব্রিটিশ চলচ্চিত্রের জন্য প্রদান করা হয়। ১৯৪৮ সালে এই পুরস্কারের ১ম আয়োজন থেকে শ্রেষ্ঠ ব্রিটিশ চলচ্চিত্রের জন্য এই পুরস্কার দেওয়া হয়। ১৯৬৯ সাল থেকে এই পুরস্কার প্রদান বন্ধ থাকে এবং ১৯৯৩ সালে ৪৬তম আয়োজন থেকে পুনরায় এই পুরস্কার দেওয়া শুরু হয়। পূর্বে এটি আলেকজান্ডার কর্ডা পুরস্কার নামে দেওয়া হতো। বর্তমানে এটি কর্ডার সম্মানে অনন্য ব্রিটিশ চলচ্চিত্র নামে প্রদান করা হয়।
আটমূল ইউনিয়ন
আটমূল ইউনিয়ন বাংলাদেশের বগুড়া জেলার শিবগঞ্জ উপজেলার একটি ইউনিয়ন।
আয়তন
এই ইউনিয়নের মোট আয়তন ৩১৭৪ হেক্টর।
জনসংখ্যা
২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩৩,৬১৫জন।
পবন কল্যাণ
কোনিদেলা কল্যাণ বাবু (জন্মঃ ২রা সেপ্টেম্বর ১৯৭১ সাল), পবন কল্যাণ মঞ্চ নামে বেশি পরিচিতি পান, তিনি হলেন একজন ভারতীয় চলচ্চিত্রের অভিনেতা, প্রযোজক, পরিচালক, চিত্রলেখক, লেখক, এবং রাজনীতিবিদ। তিনি রাজনীতিবিদ বনে যাওয়া নায়ক চিরঞ্জীবীর ছোট ভাই এবং প্রধানত তেলুগু চলচ্চিত্রে কাজ করে থাকেন। পবন কল্যাণ ১৯৯৬ সালে তেলুগু ছবি আক্কাডা আম্মায়ি ইক্কাদা আব্বায়ি ছবি দিয়ে চলচ্চিত্র জগতে পদার্পণ করেন। ১৯৯৮ সালে তিনি থোলি প্রেমা ছবি দ্বারা প্রথম প্রধান চরিত্রে নায়ক হিসেবে আত্মপ্রকাশ করেন যেটি ঐ বছরেই জাতীয় চলচ্চিত্র পুরস্কার - সেরা তেলুগু বৈশিষ্টমন্ডিত ছবি পুরস্কার অর্জন করে।
আটমূল ইউনিয়ন
প্রশাসনিক কাঠামো
এই ইউনিয়ন ২২টি গ্রাম ও ২২টি মৌজা নিয়ে গঠিত।
শিক্ষা ব্যবস্থা
২০০১ সালের শিক্ষাজরিপ অনুযায়ী এই ইউনিয়নের সাক্ষরতার হার ৪৯%। এখানে ১১টি প্রাথমিক বিদ্যালয়, ৬টি উচ্চ বিদ্যালয় ও ৭টি মাদ্রাসা রয়েছে।
পবন কল্যাণ
তার করা জনপ্রিয় আরো অনেক ছবি হলো গোকুল আম্ল সেথা, সুস্বাগথম, থাম্মুডু, বদ্রি, খুশি, জলসা, গব্বর সিঙ্ঘ। যে ছবির জন্য তিনি ফিল্মফেয়ার পুরস্কার- সেরা নায়ক, তেলুগু লাভ করেন, এবং Attarintiki Daredi যা সর্বকালের highest grossing Telugu film এর মধ্যে অন্যতম। ২০১৩ সালে ফরবেস ভারতের ১০০ জন তারকার মধ্যে তাকে ২৬তম স্থানে তালিকাবদ্ধ করে। As of 2014, he holds a net worth of inr 185000000.
আটমূল ইউনিয়ন
হাট-বাজার
হাটবাজারের সংখ্যা ৪টি
পবন কল্যাণ
ব্যক্তিগত জীবন
কল্যাণ কোনিডেলা ভেঙ্কট রাও এবং অঞ্জনা দেবীর পুত্র হিসেবে বাপাটলা, অন্দ্র প্রদেশে জন্ম গ্রহণ করেন। তিনি চিরঞ্জীবী ও নাগেন্দ্র বাবুর ছোট ভাই। মার্শাল আর্ট ট্রেনিংয়ের প্রদর্শ্নীর পরেই "পবন" উপাধি ধারণ করেন। তিনি মার্শাল আর্টে কারাতের একজন ব্ল্যাক বেল্ট ধারী।
শ্রেষ্ঠ টিভি অভিনেত্রীর জন্য মেরিল-প্রথম আলো সমালোচক পুরস্কার
শ্রেষ্ঠ টিভি অভিনেত্রীর জন্য মেরিল-প্রথম আলো পুরস্কার সমালোচকদের দৃষ্টিতে বাংলাদেশের টেলিভিশন অভিনেত্রীদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের টেলিভিশন নাটক ও ধারাবাহিকের জন্য এই পুরস্কার প্রদান করা হয়।
আটমূল ইউনিয়ন
জনপ্রতিনিধি
ইউনিয়নের বর্তমান চেয়ারম্যান বেলাল হোসেন।
পবন কল্যাণ
ব্যক্তিগত জীবন
পবন কল্যাণ তিন বিবাহ সম্পন্ন করেন: নন্দিনী (১৯৯৭ সাল থেকে ২০০৭ সাল), রেণু দেসাই (২০০৯ সাল থেকে ২০১২ সাল) এবং আন্না লেজনেভাকে (২০১৩ থেকে বর্ত্মান)। He has a son, Akira, and a daughter, Aadhya, with Renu Desai.
চলচ্চিত্রের তালিকা
প্রধান নিবন্ধ: পবন কল্যাণের চলচ্চিত্র তালিকা‎.
ইসমাইল মোহাম্মাদ
ইসমাইল মোহাম্মাদ হলেন একজন বাংলাদেশী চিত্রনাট্যকার, গল্প নির্মাতা এবং কাহিনীকার। ১৯৮৫ সালে, তিনি মা ও ছেলে চলচ্চিত্রে কাজ করে শ্রেষ্ঠ চিত্রনাট্যকার হিসেবে বাংলাদেশ জাতীয় চলচ্চিত্র পুরস্কার লাভ করেন।
নির্বাচিত চলচ্চিত্রসমূহ
• এতটুকু আশা - ১৯৬৮
• নীল আকাশের নিচে - ১৯৬৯
• দীপ নেভে নাই  - ১৯৭০
• অশ্রু দিয়ে লেখা - ১৯৭২
• কাজল রেখা - ১৯৭৬
• অঙ্গার - ১৯৭৮
• রজনিগন্ধা - ১৯৮২
• মেঘ বিজলি বাদল - ১৯৮৩
• লালু ভুলু - ১৯৮৩
• আওয়ারা - ১৯৮৫
• মা ও ছেলে - ১৯৮৫
• ব্যাথার দান - ১৯৮৯
পুরস্কার ও মনোনয়ন
জাতীয় চলচ্চিত্র পুরস্কার
আল লিসাইলি
আল লিসাইলি বা আল লেসাইলি হলো দুবাই, সংযুক্ত আরব আমিরাত (ইউএই) এর আমিরাতের একটি মরুভূমি এবং উট দৌড় খেলার একটি কেন্দ্র। ২০১৫ সালে, বসতিটির জনসংখ্যা ছিল ২,৫১৪ জন।
দুবাই/ আল আইন হাইওয়ে (ই৬৬) এর কাছে অবস্থিত টাউনশিপটি আল মারমুম ক্যামেল রেসিং ট্র্যাকের আবাসস্থল এবং দুবাই ক্যামেল মার্কেট সহ প্রচুর সংখ্যক উটের খামার, প্রজনন কেন্দ্র এবং পৌরসভার পশুচিকিত্সা পরিষেবা রয়েছে, যেখানে ১৩০ জনের বেশি বাস করে ৩২ টিরও বেশি বিল্ডিংয়ের বিস্তৃত মধ্যে দোকান। মার্চ এবং অক্টোবরের মধ্যে আল লিসাইলিতে রেসিং হয়, উটগুলি স্বয়ংক্রিয় 'অটো-জকি' বহন করে। ঘোড়দৌড় জিসিসির আশেপাশের প্রতিযোগী এবং দর্শকদের হোস্ট করে।
লিসাইলি একটি ১৫,০০০m² 'মাল্টি-প্রজাতির' কবরখানার আবাসস্থল, যা দুবাই পৌরসভা দ্বারা পরিচালিত হয় সেইসাথে মারমুম হেরিটেজ ভিলেজ, বার্ষিক আল মারমুম হেরিটেজ ফেস্টিভ্যালের আবাসস্থল, যা প্রতি বছর মার্চ থেকে এপ্রিল পর্যন্ত অনুষ্ঠিত হয়। দুবাই সেভেনস স্টেডিয়ামটি দুবাইয়ের পাশে গ্রামের বাইরে অবস্থিত। লিসাইলি আল মারমুম মরুভূমি সংরক্ষণ সংরক্ষণের সীমানা।
আল লিসাইলি স্কাইডাইভ দুবাইয়ের মরুভূমি ক্যাম্পাস, স্কাইডাইভিং, প্যারাশুটিং এবং চরম স্পোর্টস ক্লাবের বাড়ি।
জানকীবল্লভ পট্টনায়ক
জানকীবল্লভ পট্টনায়ক (ওড়িয়া : ଜାନକୀ ବଲଭ ପଟନାଵକ) হলেন ভারতীয় জাতীয় কংগ্রেসের একজন বিশিষ্ট নেতা এবং ওড়িশার প্রাক্তন মুখ্যমন্ত্রী।
ড্র্যাক ম্যাভরিক
জেমস মাইকেল কার্টিন (জন্ম ৩০ জানুয়ারি ১৯৮৩) একজন ব্রিটিশ পেশাদার কুস্তিগির যিনি বর্তমানে ডাব্লিউডাব্লিউই এর সাথে যুক্ত আছেন, যেখানে তিনি ক্রুসওয়েট ব্র‍্যান্ড ২০৫ লাইভ এর হয়ে ড্র্যাক ম্যাভরিক নামে কুস্তি লড়েন। ডাব্লিউডাব্লিউইতে তিনি২০৫ লাইভ এর অন স্ক্রিন জেনারেল ম্যানেজার এবং এওপি এর জেনারেল ম্যানেজার সোমবারের রাতের র এ।
তিনি প্রথম দিকে প্রো-রেসলিং এ রকস্টার স্পাড নামে কুস্তি লড়তেন,যেখানে তিনি কিছু খেতাব জিতেছেন যার মধ্যে রয়েছে ইন্টারন্যাশনাল প্রো রেসলিং: ইউনাইটেড কিংডম, ওয়ান প্রো রেসলিং, রেবুলেশন প্রো রেসলিং ও এক্সডাব্লিউএ রেসলিং। ২০১২ সালে তিনি টিএনএতে যোগ দেন।
অক্টোবর ২০১৭ তে তিনি টিএনএ ছেড়ে দিয়ে ডাব্লিউডাব্লিউইতে যোগ দেন। তাকে ২০৫লাইভ এর অনস্ক্রিন ম্যানেজার ভানানো হয়। ২০১৯ সালে তিনি ২৪/৭ চ্যাম্পিয়নশিপ জেতেন চারবার এবং সবথেকে বেশি ১৪ দিন চ্যাম্পিয়নশিপ ধরে রাখেন এক বারেই।
জাতীয় স্বতন্ত্র ক্ষেত্র (২০০১-২০১৪)
জেমস মাইকেল কার্টিন ৩০ জানুআরি ১৯৮৩ সালে বার্মিংহাম শহরে জন্মগ্রহণ করেন। তিনি জ্যাক স্ট্রম এবং ক্রিস গালভার্ট এর কাছ থেকে প্রশিক্ষণ গ্রহণ করেন। তিনি স্পাড নামে স্বতন্ত্র ক্ষেত্রে কুস্তি লড়তেন,ইউরোপ এবং আমেরিকায়। তিনি স্পাড নামে তার বড় সাফল্য পান রেবুলেশন ব্রিটিশ রেসলিং এ ২০০৩ সালে। ৩০ শে আগস্ট ২০০৩ এ স্পাড জ্যাক হাজার্ডকে হারায় আরবিডাব্লিউ এ এবং তিনি আরবিডাব্লিউ ব্রিটিশ ওয়েল্টারওয়েট চ্যাম্পিয়নশিপ জিতে নেন।
স্পাড ২০০৪ সালে ফ্রন্টিয়ার রেসলিং এলায়েন্স এ কাজ করা শুরু করেন, এবং ভিবিন্ন বড় রেসলারের বিপক্ষে রেসলিং করা শুরু করেন।
স্পাড নিয়মিত ইন্টারন্যাশনাল রেসলিং এর জন্য কুস্তি লড়তে থাকেন। যেখানে তিনি জ্যাক স্ট্রম এর সাথে শত্রুতা করে বসেন
শ্যামলী পরিবহন
শ্যামলী পরিবহন (শ্যামলী এন আর ট্রাভেলস) বাংলাদেশের একটি অন্যতম আন্তঃজেলা পরিবহন সংস্থা। বাংলাদেশের বিভিন্ন জেলা ছাড়াও ভারতের কলকাতা, আগরতলা, শিলিগুড়ি, শিলং ও গৌহাটিতে নিয়মিত যাত্রী পরিবহন করে সংস্থাটি।
ইতিহাস
পাবনা জেলার সাধারণ স্কুটারচালক গণেশ চন্দ্র ঘোষ ১৯৭৩ সালে শ্যামলী পরিবহন প্রতিষ্ঠা করেন। তার স্কুটার বিক্রির টাকায় কেনা শ্যামলী পরিবহনের প্রথম বাস চালানো হতো রাজশাহী-নগরবাড়ী সড়কে। ১৯৭৯ সালে ঢাকা-পাবনা রুটে বাস চালানোর মাধ্যমে আন্তঃজেলা পরিবহন পরিসেবা শুরু করে। এরপর পর্যায়ক্রমে শ্যামলীর ব্যবসা বিস্তৃত হয়। ১৯৯৯ সালে আন্তর্জাতিক রুটে বাস চালানো শুরু করে শ্যামলী।
পরিসেবা
শ্যামলী পরিবহন বর্তমানে বাংলাদেশের প্রায় ৪০টি জেলায় পরিবহন সেবা প্রদান করে। এছাড়াও ঢাকা ও চট্টগ্রাম থেকে কলকাতা, আগরতলা, শিলিগুড়ি, শিলং ও গৌহাটিতে নিয়মিত যাত্রী পরিবহন করে। সম্প্রতি পরীক্ষামূলকভাবে ঢাকা-কাঠমান্ডু রুটে যাত্রী পরিবহন করে শ্যামলী।
রেশমি দেসাই
২০১৮ সালের হিসাব অনুযায়ী তিনি ভারতের সর্ব্বোচ্চ আয় করা টেলিভিশন অভিনেত্রীদের মধ্যে একজন।
পেশাজীবন
২০২০ সালের শুরুর দিকে তাকে কালার্স টিভির রিয়ালিটি ধারাবাহিক অনুষ্ঠান মুজসে শাদি করোগির কয়েকটি অনুষ্ঠানে অতিথি হিসাবে দেখা যায়।
ব্যক্তিগত জীবন
দেসাই একজন গুজরাটি। গৌরব দেসাই নামে তার এক ভাই রয়েছে। ধোলপুরে ২০১২ সালের ১২ই ফেব্রুয়ারি দেসাই উত্তরণে তার সহ-অভিনেতা নন্দিশ সন্ধুকে বিয়ে করেন। ২০১৪ সালে তারা আলাদা হন এবং বিয়ের প্রায় ৪ বছর পর ২০১৫ সালে তারা বিবাহ বিচ্ছেদ করেন।
বাগেরহাট জেলা
বাগেরহাট দক্ষিণ পশ্চিম বাংলাদেশের একটি জেলা। এটি খুলনা বিভাগের অন্তর্গত। উপজেলার সংখ্যা বিবেচনায় বাগেরহাট বাংলাদেশের একটি “এ” শ্রেণীভুক্ত জেলা।
নামকরণের পটভূমি
বাগেরহাটের নাম কে করে দিয়েছিলেন তা গবেষণা সাপেক্ষ হলেও আজ তা নিরূপন করা দুঃসাধ্য। কারো কারো মতে বাগেরহাটের নিকটবর্তী সুন্দরবন থাকায় এলাকাটিতে বাঘের উপদ্রব ছিল, এ জন্যে  এ এলাকার নাম হয়ত ‘‘বাঘেরহাট’’ হয়েছিল এবং ক্রমান্বয়ে তা বাগেরহাট-এ রূপান্তরিত হয়েছে। মতান্তরে হযরত খান জাহান আলী এর প্রতিষ্ঠিত ‘‘খলিফাত-ই-আবাদ’’ এর বিখ্যাত ‘‘বাগ’’ অর্থ বাগান, এ অঞ্চলে এতই সমৃদ্ধি লাভ করে যে, তা থেকেই হয়ে দাঁড়িয়েছে বাগের আবাদ তথা ‘‘ বাগেরহাট’’। তবে সবচেয়ে গ্রহণযোগ্য মতটি হচ্ছে শহরের পাশ দিয়ে প্রবাহিত ভৈরব নদীর উত্তর দিকের হাড়িখালী থেকে বর্তমান নাগের বাজার পর্যমত্ম যে লম্বা বাঁক অবস্থিত, পূর্বে সে বাঁকের পুরাতন বাজার এলাকায় একটি হাট বসত। আর এ হাটের নামে এ স্থানটির নাম হলো বাঁকেরহাট। কালক্রমে বাঁকেরহাট পরিবর্তিত হয়ে দাঁড়িয়েছে বাগেরহাট নামে।
অবস্থান ও আয়তন
বাগেরহাট জেলার উত্তরে গোপালগঞ্জ জেলা ও নড়াইল জেলা, দক্ষিণে বঙ্গোপসাগর, পূর্বে পিরোজপুর জেলা ও বরগুনা জেলা, পশ্চিমে খুলনা জেলা। ২২°৩২’ থেকে ২২°৫৬’ উত্তর অক্ষাংশ এবং ৮৯°৩২’ থেকে ৮৯°৪৮’ পূর্ব দ্রাঘিমাংশের মধ্যে বাগেরহাট জেলার অবস্থান। এ জেলার আয়তন ৫৮৮২.১৮ বর্গকিলোমিটার; তারমধ্যে ১৮৩৪.৭৪ বর্গকিলোমিটার বনাঞ্চল, ৪০৫.৩ বর্গকিলোমিটার জলাশয় এবং অবশিষ্টাংশ নিম্ন-সমভূমি। বাগেরহাট জেলা সদরের অধিকাংশ ভৈরব নদীর পশ্চিম তীরে এবং শহরের বর্ধিত অংশ ভৈরবের দক্ষিণ প্রবাহ দড়াটানার পশ্চিম তীরে অবস্থিত।বঙ্গবসাগরেের উত্তরে এটি অবস্থিত।
প্রশাসনিক এলাকা
পৌরসভা ০৩ টি, গ্রামেরসংখ্যা ১,০৪৭ টি। বাগেরহাট জেলা মোট ৯ টি উপজেলায় বিভক্ত। এগুলো হলো:
ইতিহাস
বাগেরহাটে প্রথম বসতি স্থাপন করে অনার্য শ্রেণীর মানুষ। এদের মধ্যে রয়েছে ভূমধ্য সাগরীয় অঞ্চল হতে আসা অস্ট্রিক ও দ্রাবিড় এবং মঙ্গোলীয় আলপাইন প্রভৃতি। এ অঞ্চলে অনার্য প্রভাবের বড় নিদর্শন হল পৌন্ড্রক্ষত্রিয় সম্প্রদায়। এ জেলার বিভিন্ন স্থানে বিশেষ করে রামপাল উপজেলায় এ সম্প্রদায়ের লোক বেশি বাস করে। পৌন্ড্র শব্দের অপভ্রংশ পুড়া বা পোদ। পৌন্ড্র শব্দটি দ্রাবিড় শব্দজাত যার অর্থ ইক্ষু। অনার্য শ্রেণীভূক্ত নমশূদ্র সম্প্রদায়ের মানুষ ও বাগেরহাটে প্রচুর বাস করে। এদের পূর্ব নাম চন্ডাল। এরা বরেন্দ্র অঞ্চল হতে এসে এখানে বসবাস শুরু করে। এ ছাড়া বাগেরহাটে এক শ্রেণীর মৎস্য শিকারী বা জেলে বসবাস করে যাদের আদি পুরুষ নিগ্রোবটু(নিগ্রয়েড) । এরা ভারত উপমহাদেশের আদিমতম অধিবাসী। খ্রীষ্টের জন্মের প্রায় আড়াই হাজার বছর আগে মধ্য এশিয়া হতে এ অঞ্চলে আর্য তথা আদি নর্কিভ বা ইন্ডিভদের আগমণ ঘটে। আর্য-অনার্যের শোণিত ধারাই এ অঞ্চলের অধিবাসীদের মধ্যে ।বস্ত্ত পূজারী অনার্যগণ কৌমধর্ম (টাইবাল ধর্ম) অনুসরণ করতো। শক্তি পূজারী আর্যরা নিয়ে আসে বৈদিক ধর্ম। সূর্য ও অগ্নি ছিল তাদের অন্যতম উপাস্য। আর্য ও অনার্য উভয় ধর্মের আচার অনুষ্ঠান রীতিনীতির মিশ্রণে প্রতিষ্ঠিত হয় হিন্দুধর্ম। বাগেরহাটের অতি প্রাচীন স্থান পানিঘাটে প্রাপ্ত কষ্টি পাথরের অষ্টাদশ ভূজা দেবীমূর্তি, মরগা খালের তীরে খানজাহান আলী এর পাথর ভর্তি জাহাজ ভিড়বার স্থান জাহাজঘাটায় মাটিতে গ্রোথিত পাথরে উৎকীর্ণ অষ্টাদশ ভূজা মহিষ মর্দিনী দেবীমূর্তি, চিতলমারী উপজেলাধীন খরমখালি গ্রামে প্রাপ্ত কৃষ্ণ প্রস্তরের বিষ্ণু মূর্তি ইত্যাদি নিদর্শন এখানে হিন্দু সভ্যতা বিকাশের পরিচয় বহন করে। ১৪৫০ খ্রিঃ খানজাহান আলী  খাঞ্জেলী দীঘি খনন করান। এ সময় অনন্য সাধারণ ধ্যাণী বৌদ্ধমূর্তি পাওয়া যায়। ১৯৭১ সালে বৌদ্ধ পুরোহিত বিশুদ্ধানন্দ মহাথেরো পাল আমলে নির্মিত ঐ বৌদ্ধমূর্তিটি কমলাপুর বৌদ্ধ বিহারে সংস্থাপন করেন। এটা এ অঞ্চলে বৌদ্ধ প্রভাবের পরিচয় বহন করে।
অর্থনীতি
বাগেরহাট জেলার মানুষ প্রধানত কৃষি নির্ভর। এ অঞ্চলে প্রচুর পরিমাণে নারিকেল ও সুপারি জন্মে। ধান, মাছ ও বিভিন্ন জাতের সবজি চাষ এ অঞ্চলের মানুষের অর্থনীতির প্রধান উৎস। সুন্দরবন উপকূলের কিছু মানুষ মধু ও গোলপাতা সংগ্রহ করে জীবিকা নির্বাহ করে।
শিক্ষাতথ্য
বাগেরহাট জেলায় সাক্ষরতারহার ৭৪.৬২% (পুরষ ৭৬.৭৫%,মহিলা ৭২.৪৮%), শিক্ষারহার ৬৫%, প্রাথমিকবিদ্যালয় মোট ১০৯০টি, মাধ্যমিকবিদ্যালয় ২৮২টি, নিম্নমাধ্যমিকবিদ্যালয় ৫০টি,কলেজিয়েট ০৬টি, মহাবিদ্যালয় ৩৩টি, মাদ্রাসা ২৪৫টি।অন্যান্যশিক্ষাপ্রতিষ্ঠান: কারিগরী কলেজ-০১টি, পিটিআই-০১টি, ভিটিআই-০১টি, কারিগরী প্রশিক্ষণকেন্দ্র-০৪টি, কৃষি ও প্রযুক্তি কলেজ ০১টি, যুবপ্রশিক্ষনকেন্দ্র-০১টি, হোমিওপ্যাথিক কলেজ ০১টি, মেডিকেল এ্যাসিস্ট্যান্ট ট্রেনিং স্কুল-০১টি, শারীরিক প্রশিক্ষণকেন্দ্র ০১টি, সরকারি শিশুসদন-০২টি, আইন কলেজ-০১টি, টেক্সটাইল ট্রেনিং ইনস্টিটিউট- ০১টি।
স্বাস্থ্যতথ্য
বাগেরহাট জেলায় হাসপাতাল ১১টি, শয্যাসংখ্যা ৪১৫টি, (সদরহাসপাতাল-২৫০শয্যা, ০৩টি ৫০শয্যা, ৫টি ৩১শয্যাবিশিষ্ট, মাতৃসদনকেন্দ্র ১০শয্যাবিশিষ্ট), ইউনিয়ন পরিবার কল্যাণকেন্দ্র     ৬২টি, জনসংখ্যা বৃদ্ধির হার ১.৩৯%, নলকূপেরসংখ্যা ২০,০৫২টি, গভীরনলকূপ ৫,১৯৯টি (সচল-৫,১৪৩টি, অকেজো-৫৬টি), অগভীরনলকূপ ১৪,৮৫৩টি (সচল-১২,৯৩০টি, অকেজো-১,৯২৩টি), পিএসএফ ১৮৫৮টি (সচল-১৫০৮টি, অকেজো-৩৫০টি), ভিএসএসটি ১২২৮টি (সচল-১০৫০টি, অকেজো-১৭৮টি), এসএসটি ২,৬১৯টি(সচল-২৪৬৪টি, অকেজো-১৫৫টি), রেইনওয়াটারহারভেস্টিং ৮৮টি, স্যানিটেশনকভারেজ ১০টি।
কৃষিতথ্য
মোট জমির পরিমাণ ১,৭৪,৮২৪হেক্টর। আবাদী ১,৫৬,৩৮৮হেক্টর (ফসলীজমি ১,৩৩,৮৯৮ হেক্টর, ফলবাগান ২২,৪৯০হেক্টর), অনাবাদী/পতিত ৮,৯৭৮হেক্টর, স্থায়ীজলাবদ্ধজমি ৯,৪৫৮হেক্টর।প্রধান উৎপন্ন ফসল: ধান, পাট, পান, কলা, নারিকেল, সুপারি, ডাল, আলু, তরমুজ, আখ ও শাকসবজি। এ অঞ্চল চিংড়ি মাছ উৎপাদনের জন্য বিখ্যাত।
লোক সংস্কৃতি
মেলা
ভূতুরে জাহাজ
ভূতুরে জাহাজ; মাঝে মাঝে অশরীরীর জাহাজ নামেও পরিচিত, হলো এমন কোন জাহাজ যার ডেকে কোন জীবিত ক্রু থাকে না; এই কথাটি সম্ভবত লোকাচারবিদ্যা বা কথাসাহিত্যে বেশি ব্যবহার করা হয়ে থাকে যেমন, দ্য ফ্লাইং ডাচম্যান, বা বাস্তবিক পাওয়া মনুষ্যবিহীন জাহাজ যার ক্রু বা নাবিকদের খুঁজে পাওয়া যায়নি যেমন, মেরি চেলেস্টা। শব্দটি মাঝে মাঝে এমন সব জাহাজের ক্ষেত্রেও ব্যবহার করা হয়ে থাকে যেগুলি সম্প্রতি তার কার্যক্ষমতা থেকে বাতিল বলে ঘোষণা করা হয়েছে কিন্তু এখনো ভেঙ্গে ফেলা হয়নি যেমন, ক্লেমেনচিউ (আর ৯৮)।
ভৌত ব্যবস্থা
ভৌত বিশ্লেষণের জন্য মহাবিশ্বের যে এক একটি অংশ নির্বাচন বা নির্ধারণ করা হয় পদার্থবিজ্ঞানে তাই ভৌত ব্যবস্থা বা ভৌত সিস্টেম। আর একটি ব্যবস্থার বাইরে যা থাকে তার সব কিছু পরিবেশ হিসেবে পরিচিত। ভৌত বিষয়াবলির বিশ্লেষণের ক্ষেত্রে পরিবেশের শুধু প্রভাব বা ক্রিয়া বিবেচিত হয় এবং অন্যান্য বিষয়াবলি অগ্রাহ্য করা হয়।
ব্যবস্থা এবং পরিবেশের মধ্যে পার্থক্য বিশ্লেষকের পছন্দ মতো হয় এবং এই বিভাজন সাধারণত বিশ্লেষণকে সহজ করার জন্য করা হয়। উদাহরণ স্বরূপ একটি হ্রদের পানি, একটি হ্রদের অর্ধেক অংশের পানি অথবা হ্রদস্থ পানির এক একটি স্বতন্ত্র অণু এদের প্রত্যেককে এক একটি ভৌত ব্যবস্থা হিসেবে বিবেচনা করা যেতে পারে। বিচ্ছিন্ন ব্যবস্থা হল সেই ব্যবস্থা যেখানে পরিবেশের সাথে এর মিথস্ক্রিয়া উপেক্ষণীয় থাকে। এই অর্থে একটি ব্যবস্থা (ভৌত) প্রায়শই এমনভাবে নির্ধারিত হয় যাতে এটি আরও সাধারণ অর্থে ব্যবস্থা বলতে যা বোঝায় তার সাথে সঙ্গতিপূর্ণ হয়, যেমন একটি নির্দিষ্ট যন্ত্র।
কোয়ান্টাম সংসক্তি আলোচনার ক্ষেত্রে ব্যবস্থা বলতে কোন বস্তুর সূক্ষ্ম (মাইক্রোস্কোপিক) বৈশিষ্ট্যকে (যেমন:- সরল দোলকের ববের গড়) নির্দেশ করা যেতে পারে যেখানে সরল দোলকের তাপীয় কম্পনের দ্বারা চিরাচরিতভাবে বর্ণিত অভ্যন্তরীণ স্বাধীনতার মাত্রাকে বলা যেতে পারে আনুষঙ্গিক পরিবেশ।
একটি ভৌত সিস্টেম যন্ত্রাংশ বা উপাদানের এমন এক বন্দোবস্ত বা সংস্থাপনা যা তার আচরণ একই স্থানে একই সময়ে প্রদর্শন করে, অন্য কোন উপাদান যা দেখায় না। জীববৈজ্ঞানিক সিস্টেম ও সজীব সিস্টেম যেহেতু ভৌত জগতেই দেখা যায় তাই এদুটোও ভৌত সিস্টেমের অন্তর্ভুক্ত।
সিস্টেম যুগ্মীকরণ ও সংসক্তির পরিবর্তনশীল মাত্রা প্রদর্শন করে। একটি বাস্তব ব্যবস্থার পর্যবেক্ষণীয়তা বলতে ব্যবস্থাটি সচল কিনা কিংবা এটি পর্যবেক্ষণ করা হয়েছে কিনা সেটি বোঝায় না। সহজভাবে বলা যায়, ব্যবস্থার পর্যবেক্ষণীয়তার জন্য ব্যবস্থাটির অবস্থা ও ক্রিয়া সংক্রান্ত তথ্যের সুপ্রাপ্য বা অভিগম্য হওয়া প্রয়োজন; তাত্ত্বিকভাবে যা হবে পরিমাপযোগ্য। ব্যবস্থাকে সর্বদা প্রত্যক্ষভাবে পর্যবেক্ষণ করা যায় না। বাস্তবে অনেক প্রপঞ্চের ক্ষেত্রে অপরিহার্যভাবেই কার্য-কারণ পারস্পরিকতার অনুমিতির ভিত্তিতে অপ্রত্যক্ষরূপে পর্যবেক্ষণ করা।
সায়েন্স মিউজিয়াম, লন্ডন
সায়েন্স মিউজিয়াম লন্ডনের সাউথ কেনসিংটনের এক্সিবিশন রোডের একটি প্রধান জাদুঘর। এটি ১৮৫৭ সালে প্রতিষ্ঠিত হয় এবং আজ অবধি নগরের অন্যতম প্রধান পর্যটন আকর্ষণ। জাদুঘরটি বার্ষিক ৩.৩ মিলিয়ন দর্শনার্থীকে আকর্ষিত করে।
যুক্তরাজ্যের অন্যান্য সরকারী অর্থায়নে পরিচালিত জাতীয় জাদুঘরের মতো, সায়েন্স মিউজিয়াম বা বিজ্ঞান জাদুঘরটি দর্শনার্থীদের ভর্তির জন্য অর্থ গ্রহণ না, যদিও অনুদানে সক্ষম দর্শনার্থীরাদের অনুদান প্রদানের জন্য বলা হয়। অস্থায়ী প্রদর্শনীতে ভর্তির খরচ লাগতে পারে। এটি বিজ্ঞান জাদুঘর গোষ্ঠীর একটি অংশ, যা ২০১২ সালে ম্যানচেস্টারের বিজ্ঞান ও শিল্প জাদুঘরের সাথে একীভূত হয়।
সঞ্চয় ও সংরক্ষণাগার
জাদুঘরের মূল সঞ্চয় ও সংরক্ষণাগারটি ১৯৭৯ সাল থেকে ২০১৯ সালের মাঝে ব্লেথ হাউসে ছিল। বর্তমান প্রদর্শনীতে না থাকা ১,৭০,০০০ টি উপকরণ ২০১৯ তথ্য অনুযায়ী ১৯৭৯ সাল থেকে জাদুঘরের মালিকানাধীন সুইন্ডনের কাছে একটি ২২০-হেক্টর (৫৫৪ একর) প্রাক্তন আরএএফ ঘাঁটিতে রটনের বিজ্ঞান যাদুঘরে সংরক্ষিত রয়েছে। বিজ্ঞান যাদুঘরটি রটনের নির্মাণ-ভূমিটি উন্নয়নের জন্য সরকারের কাছ থেকে ৪০ মিলিয়ন ইউরো ব্যবহার করবে এবং ২০২৩ সাল থেকে সঞ্চয়, সংরক্ষণ পরীক্ষাগার ও গবেষণা সুবিধাসমূহ ছাড়াও সেখানে অনেকগুলি সংরক্ষণিত উপকরণসমূহ প্রদর্শনীতে রাখবে।
অনাড়ম্বর শিক্ষা
প্রায় ৪,৫০,০০০ জন তরুণ শিক্ষামূলক ভ্রমণে বিজ্ঞান যাদুঘরে যান বা এটির প্রচার কার্যক্রম থেকে প্রতিবছর যুক্তরাজ্যের যেকোন জাদুঘরের তুলনায় বেশি সংখ্যক শিক্ষার্থী উপকৃত হন।
উত্তর কলকাতা
শ্যামবাজার, বাগবাজার, কুমারটুলি, শোভাবাজার, পোস্তা, জোড়াসাঁকো, রাজাবাজার, মানিকতলা, কাঁকুড়গাছি, উল্টোডাঙ্গা, চিৎপুর, বেলগাছিয়া, টালা, কাশীপুর এবং সিঁথি এর অনেকগুলি পাড়া। পুরনো ঐতিহ্যবাহী ভবন ও মন্দির তো আছেই, শোভাবাজার রাজবাড়িও আছে। সমৃদ্ধ সাংস্কৃতিক ঐতিহ্যের কারণে এটি সাধারণত বাবু কলকাতা নামে পরিচিত।
এখানে লাহা বাড়ি, পাথুরিয়াঘাটা ঘোষ বাড়ি এবং ঠাকুরবাড়ি সহ প্রাসাদিক কাঠামো রয়েছে। উত্তর কলকাতায় কলকাতা বিশ্ববিদ্যালয়, প্রেসিডেন্সি বিশ্ববিদ্যালয় এবং রবীন্দ্রভারতী বিশ্ববিদ্যালয় সহ বেশ কয়েকটি বিশ্ববিদ্যালয়ের প্রধান ক্যাম্পাস রয়েছে। এই অঞ্চলে রেলওয়ে জংশন এবং মেট্রো স্টেশন রয়েছে। এছাড়াও এটি ব্যবসা কেন্দ্রের কেন্দ্রস্থল, যা সিঁথি ক্রসিং থেকে চিড়িয়ামোড় ক্রসিং থেকে শ্যামবাজার ক্রসিং থেকে বড় বাজার পর্যন্ত বিস্তৃত। কেন্দ্রীয় অবস্থানের কারণে উত্তর কলকাতায় সম্পত্তির মূল্য গড়ের উপরে।
ইতিহাস
উত্তর কলকাতা আগে সুতানুটি গ্রাম নামে পরিচিত ছিল। এটি গোবিন্দপুর এবং কলিকাতা নামে আরও দুটি গ্রামের সাথে সেখানে অবস্থিত ছিল। কলকাতার এই অঞ্চলটি ১৯১১ সাল পর্যন্ত অন্যান্য দুটি অঞ্চল, মধ্য ও দক্ষিণের সাথে ব্রিটিশ ভারতের রাজধানী ছিল।
কিচক ইউনিয়ন
কিচক ইউনিয়ন বাংলাদেশের বগুড়া জেলার শিবগঞ্জ উপজেলার একটি ইউনিয়ন।
আয়তন
এই ইউনিয়নের মোট আয়তন ৬২৮০.২৫ একর।
জনসংখ্যা
১৯৯১ সালের আদমশুমারী অনুযায়ী এই ইউনিয়নের মোট জনসংখ্যা ২৬,৫০৬জন।
প্রশাসনিক কাঠামো
এই ইউনিয়ন ৬৪টি গ্রাম ও পাড়া এবং ২০টি মৌজা নিয়ে গঠিত।
শিক্ষা ব্যবস্থা
এই ইউনিয়নের সাক্ষরতার হার ১৯.৬%। এখানে ১৪টি প্রাথমিক বিদ্যালয়, ১টি উচ্চ বিদ্যালয় ও ৫টি মাদ্রাসা রয়েছে।